પ્રશાંત દયાળ (મેરાન્યૂઝ, અમદાવાદ): ગુજરાતમાં 1995માં ભાજપની પહેલી વખત સરકાર રચાઈ હતી. જો કે છ મહિનામાં મુખ્યમંત્રી કેશુભાઈ પટેલ સામે તેમના જ સાથી શંકરસિંહ વાઘેલાએ બળવો પોકાર્યો અને સમાધાનના ભાગ રૂપે સુરેશ મહેતાને મુખ્યમંત્રી બનાવવામાં આવ્યા હતા. જો કે શંકરસિંહ પોતે જ મુખ્યમંત્રી થવા માગતા હતા તેના કારણે તેમને સુરેશ મહેતાનું મુખ્યમંત્રી થવુ પણ મંજુર ન્હોતુ. આ દરમિયાન ઘણા રાજકિય સમીકરણો બદલાયા હતા.